**Ειδοποίηση Απορρήτου Δήμου Αθηένου**

Ο Δήμος Αθηένου (στο εξής «οργανισμός» ή «εμείς», δεσμεύεται για την προστασία της εμπιστευτικότητας και της ασφάλειας των προσωπικών σας δεδομένων βάσει του Γενικού Κανονισμού για την Προστασία Δεδομένων της ΕΕ 2016/679 («ΓΚΠΔ») και του Νόμου περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών του 2018 (Νόμος 125(I)/2018).

Η παρούσα Ειδοποίηση Απορρήτου περιγράφει σε συντομία τον τρόπο συλλογής, διαχείρισης, χρήσης και επεξεργασίας των προσωπικών σας πληροφοριών σε σχέση με τις συνδιαλλαγές σας με τον Δήμο μας αναφορικά με αιτήσεις, ενστάσεις ή δηλώσεις που έχετε υποβάλει στον Δήμο Αθηένου ή σε σχέση με την εγγραφή σας στο ενημερωτικό μας δελτίο ή σε οποιοδήποτε μητρώο που τηρείται από τον Δήμο Αθηένου.

Είναι σημαντικό να διαβάσετε αυτήν την Ειδοποίηση Απορρήτου μαζί με την Πολιτική Απορρήτου μας, η οποία περιέχει πλήρεις και λεπτομερείς πληροφορίες σχετικά με την επεξεργασία των προσωπικών δεδομένων σας και στην οποία μπορείτε να έχετε πρόσβαση εδώ.

**1. ΣΗΜΑΝΤΙΚΕΣ ΠΛΗΡΟΦΟΡΙΕΣ ΚΑΙ ΠΟΙΟΙ ΕΙΜΑΣΤΕ**

Ο Δήμος Αθηένου είναι υπεύθυνος επεξεργασίας και υπεύθυνος για τα προσωπικά σας δεδομένα.

Έχουμε διορίσει έναν Υπεύθυνο Προστασίας Δεδομένων (ΥΠΔ). Εάν έχετε οποιεσδήποτε ερωτήσεις σχετικά με την παρούσα Ειδοποίηση Απορρήτου ή τις πρακτικές προστασίας δεδομένων του Δήμου Αθηένου, παρακαλούμε επικοινωνήστε με τον Υπεύθυνο Προστασίας Δεδομένων στα πιο κάτω στοιχεία.

**ΣΤΟΙΧΕΙΑ ΕΠΙΚΟΙΝΩΝΙΑΣ**

* Όνομα Υπεύθυνου Προστασίας Δεδομένων: Ε. Τζιωνή & Συνεργάτες Δ.Ε.Π.Ε.
* Διεύθυνση ηλεκτρονικού ταχυδρομείου: [dpo@athienou.org.cy](mailto:dpo@athienou.org.cy)
* Ταχυδρομική διεύθυνση: Δήμος Αθηένου, Λεωφ. Μακαρίου Γ΄, Αρ. 2, 7600 Αθηένου, Κύπρος
* Αριθμός τηλεφώνου: 24 440192

**2. ΤΑ ΔΕΔΟΜΕΝΑ ΠΟΥ ΣΥΛΛΕΓΟΥΜΕ ΓΙΑ ΕΣΑΣ**

Μπορούμε να συλλέξουμε, να χρησιμοποιήσουμε, να αποθηκεύσουμε και να μεταφέρουμε διαφορετικούς τύπους προσωπικών δεδομένων σχετικά με εσάς, ως εξής:

• Στοιχεία Ταυτότητας

• Στοιχεία Επικοινωνίας

• Οικονομικά Στοιχεία

• Στοιχεία Συναλλαγών

•Τεχνικά Στοιχεία

• Ευαίσθητα δεδομένα

Χρησιμοποιούμε διαφορετικές μεθόδους για τη συλλογή των δεδομένων σας, όπως μέσω εντύπων αιτήσεων, εντύπων ενστάσεων και εντύπων δηλώσεων ή μέσω του ιστότοπου μας [www.athienou.org.cy](http://www.athienou.org.cy) ή μέσω ηλεκτρονικού ή συνήθους ταχυδρομείου ή άλλως πως.

**3. ΠΩΣ ΧΡΗΣΙΜΟΠΟΙΟΥΜΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ**

Θα χρησιμοποιήσουμε τα προσωπικά σας δεδομένα μόνο για τον σκοπό για τον οποίο τα συλλέξαμε, τα οποία περιλαμβάνουν τα ακόλουθα:

• Για την υποβολή οποιασδήποτε αίτησης στον Δήμο Αθηένου σύμφωνα με τον Νόμο, λ.χ. για χορήγηση άδειας εμπορίας ή πώλησης βιομηχανοποιημένου καπνού, για έκδοση άδειας επαγγελματικού υποστατικού, για έκδοση άδειας κατοχής σκύλου, έκδοση άδειας ανέγερσης διαφημιστικής πινακίδας, για έκδοση άδειας πώλησης οινοπνευματωδών ποτών (λιανικής ή εμπόρου), για σύναψη πολιτικού γάμου ή για θέματα τεχνικής υπηρεσίας του Δήμου μας.

• Για την υποβολή οποιασδήποτε δήλωσης στον Δήμο Αθηένου σύμφωνα με τον Νόμο, λ.χ. δήλωση αλλαγής στοιχείων, δήλωση μεταβίβασης υποχρέωσης εξόφλησης λογαριασμού για τέλη-άδειες-φορολογίες ή δήλωση αλλαγής διεύθυνσης.

• Για την υποβολή ενστάσεων στον Δήμο Αθηένου σχετικά με φορολογία, τέλη ή άλλα δικαιώματα

• Για να βελτιώσουμε τον Δήμο μας και τις υπηρεσίες που προσφέρει ο Δήμος μας.

**4. ΠΩΣ ΜΟΙΡΑΖΟΜΑΣΤΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ**

Ενδέχεται να κοινοποιήσουμε τα προσωπικά σας δεδομένα εντός του Δήμου Αθηένου στους αρμόδιους λειτουργούς μας ή/και σε εξωτερικούς μας συνεργάτες ή/και σε άλλες δημόσιες υπηρεσίες όπου αυτό είναι απαραίτητο και επιτρέπεται από τον Νόμο ή έχουμε άλλο έννομο συμφέρον να το πράξουμε.

**5. ΜΗ ΠΑΡΟΧΗ ΠΡΟΣΩΠΙΚΩΝ ΔΕΔΟΜΕΝΩΝ**

Σε περίπτωση που δεν παρέχετε συγκεκριμένες πληροφορίες όταν αυτό σας ζητείται, ενδέχεται να μην είμαστε σε θέση να εκπληρώσουμε το καθήκον μας ή τις υπηρεσίες μας προς σας (όπως το να εξετάσουμε κάποια αίτηση ή ένστασή σας), ή ενδέχεται να μας αποτραπεί να συμμορφωθούμε με τις νόμιμές μας υποχρεώσεις.

**6. ΔΙΚΑΙΩΜΑ ΑΠΟΣΥΡΣΗΣ ΣΥΓΚΑΤΑΘΕΣΗΣ**

Στις περιορισμένες περιπτώσεις όπου ενδεχομένως να έχετε δώσει τη συγκατάθεσή σας για τη συλλογή, επεξεργασία και μεταφορά των προσωπικών σας δεδομένων για συγκεκριμένο σκοπό, έχετε το δικαίωμα να αποσύρετε ανά πάσα στιγμή τη συγκατάθεσή σας για τη συγκεκριμένη επεξεργασία. Για να αποσύρετε τη συγκατάθεσή σας, μπορείτε να το πράξετε μέσω του ειδικού εντύπου απόσυρσης συγκατάθεσης το οποίο μπορείτε να προμηθευτείτε από γραφεία του Δήμου Αθηένου ή από την ιστοσελίδα μας, ή μπορείτε να το πράξετε αποστέλλοντας σχετικό γραπτό αίτημα στον Υπεύθυνο Προστασίας Δεδομένων στο [dpo@athienou.org.cy](mailto:dpo@athienou.org.cy). Αφού λάβουμε ειδοποίηση ότι έχετε αποσύρει τη συγκατάθεσή σας, δεν θα επεξεργαζόμαστε πλέον τα στοιχεία σας για το σκοπό ή τους σκοπούς για τους οποίους αρχικά συμφωνήσατε στη βάση της συγκατάθεσής σας, εκτός εάν έχουμε άλλη νόμιμη βάση για κάτι τέτοιο οπότε και θα τύχετε της ανάλογης ενημέρωσης.

**7. ΤΑ ΝΟΜΙΚΑ ΣΑΣ ΔΙΚΑΙΩΜΑΤΑ**

Υπό ορισμένες συνθήκες, έχετε δικαιώματα βάσει της νομοθεσίας περί προστασίας δεδομένων σε σχέση με τα προσωπικά σας δεδομένα, συμπεριλαμβανομένου του δικαιώματος λήψης αντιγράφου των προσωπικών δεδομένων που διατηρούμε για εσάς, του δικαιώματος διόρθωσης των δεδομένων σας, του δικαιώματος διαγραφής των δεδομένων σας, του δικαιώματος εναντίωσης στην επεξεργασία που τυγχάνουν τα δεδομένα σας, του δικαιώματος περιορισμού της επεξεργασίας των δεδομένων σας και του δικαιώματος της μεταφοράς των δεδομένων σας. Μπορείτε να ασκήσετε τα δικαιώματα αυτά μέσω του ειδικού εντύπου το οποίο μπορείτε να προμηθευτείτε από γραφεία του Δήμου Αθηένου ή από την ιστοσελίδα μας, ή μπορείτε να το πράξετε αποστέλλοντας σχετικό γραπτό αίτημα στον Υπεύθυνο Προστασίας Δεδομένων στο [dpo@athienou.org.cy](mailto:dpo@athienou.org.cy). Μπορείτε επίσης ανά πάσα στιγμή να υποβάλετε καταγγελία στο Γραφείο Επιτρόπου Προστασίας Δεδομένων Προσωπικού Χαρακτήρα (<https://www.dataprotection.gov.cy/>), την εποπτική αρχή για θέματα προστασίας προσωπικών δεδομένων της Κυπριακής Δημοκρατίας.

**8. ΠΕΡΙΣΣΟΤΕΡΕΣ ΛΕΠΤΟΜΕΡΕΙΕΣ**

Εάν επιθυμείτε περισσότερες πληροφορίες σχετικά με την επεξεργασία των προσωπικών σας δεδομένων, συμπεριλαμβανομένης της ασφάλειας δεδομένων, της διατήρησης δεδομένων και των νόμιμων βάσεων επεξεργασίας, μπορείτε να μεταβείτε στην Πολιτική Απορρήτου η οποία βρίσκεται αναρτημένη στον ιστότοπο μας [www.athienou.org.cy](http://www.athienou.org.cy).

**9. ΔΗΛΩΣΗ**

Βεβαιώνω ότι έχω διαβάσει, ενημερωθεί και κατανοήσει πλήρως το περιεχόμενο της παρούσας ειδοποίησης απορρήτου του Δήμου Αθηένου και δίδω τη εξουσιοδότησή μου για την επεξεργασία των δεδομένων προσωπικού χαρακτήρα που με αφορούν.

……………………………………….. ……………………… ……………………… …………………..

Ονοματεπώνυμο Α.Δ.Τ. Υπογραφή Ημερομηνία